text: ইনিগো মার্তিনেস বেরিদি (; , ; জন্ম: ১৭ মে ১৯৯১; ইনিগো মার্তিনেস নামে সুপরিচিত) হলেন ওন্দারোয়ায় জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় অ্যাথলেটিক বিলবাও এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় অথবা বাম পাশের রক্ষণভাগের খেলোয়াড় হিসেবে খেলেন।
  
  স্পেনীয় ফুটবল ক্লাব আউরেরা ওন্দারোয়ার যুব পর্যায়ের হয়ে খেলার মাধ্যমে মার্তিনেস ফুটবল জগতে প্রবেশ করেন; অতঃপর তিনি রিয়াল সোসিয়েদাদ কান্তেরার হয়ে খেলার মাধ্যমে নিজের খেলার বিকাশ করেছেন। ২০০৯–১০ মৌসুমে, প্রথমে রিয়াল সোসিয়েদাদ বি-এর হয়ে এবং পরবর্তীতে রিয়াল সোসিয়েদাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিয়াল সোসিয়েদাদের হয়ে তিনি ৭ মৌসুম অতিবাহিত করেছেন; এই ক্লাবের হয়ে তিনি ২০৫ ম্যাচে ১৬টি গোল করেছেন। ২০১৮–১৯ মৌসুমে, তিনি ৩২ মিলিয়ন ইউরোর বিনিময়ে রিয়াল সোসিয়েদাদ হতে স্পেনীয় ফুটবল ক্লাব অ্যাথলেটিক বিলবাওয়ে যোগদান করেছেন।
  
  দলগতভাবে, আন্তর্জাতিক প্রতিযোগিতায়, মার্তিনেস  এপর্যন্ত ১টি শিরোপা জয়লাভ করেছেন, যেটি হচ্ছে ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপ।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯১-এ জন্ম
  বিষয়শ্রেণী:স্পেনীয় ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:অ্যাথলেটিক বিলবাওয়ের ফুটবলার
  বিষয়শ্রেণী:রিয়াল সোসিয়েদাদের ফুটবলার
  বিষয়শ্রেণী:রিয়াল সোসিয়েদাদ বি-এর ফুটবলার
  বিষয়শ্রেণী:লা লিগার খেলোয়াড়
title: ইনিগো মার্তিনেস